Държавен вестник, бр. 67, 2012 г., стр. 5

БРОЙ  67	
Д Ъ Р Ж А В Е Н  В Е С Т Н И К 	
СТР.  5  
осъществява в най-близкото пристанище за 
обществен транспорт.
Чл. 2. (1) Органи на граничния контрол 
в пристанищата на Република България са 
длъжностните лица от службите за граничен 
контрол, които по закон извършват граничен 
контрол на граничните контролно-пропуска-
телни пунктове. 
(2) Службите по ал. 1 извършват граничен 
контрол без необосновано забавяне на кораба.
Г л а в а  в т о р а
ИЗИСКВАНИЯ, ОРГАНИЗАЦИЯ И ПРО-
ВЕЖДАНЕ НА ГРАНИЧНИЯ КОНТРОЛ
Раздел I
Общи разпоредби
Чл. 3. Организацията на граничния контрол 
се извършва в съответствие с Наредбата за 
граничните контролно-пропускателни пунктове, 
приета с Постановление № 104 на Министерския 
съвет от 2002 г. (обн., ДВ, бр. 54 от 2002 г.; 
изм. и доп., бр. 24 и 86 от 2004 г., бр. 90 и 
96 от 2005 г., бр. 85 и 106 от 2006 г., бр. 62 от 
2007 г., бр. 71 и 79 от 2008 г., бр. 14 и 100 от 
2009 г. и бр. 22 и 61 от 2010 г.).
Чл. 4. (1) Службите, извършващи граничен 
контрол в пристанищата на Република Бълга-
рия, осигуряват непрекъсваемост на процеса 
на граничен контрол. 
(2) Граничният контрол на борда на кораб, 
застанал на рейд, се извършва в светлата част 
на денонощието и при подходящи метеороло-
гични условия. 
(3) Граничният контрол на борда на ко-
раб, застанал на рейд, може да се извърши 
и в тъмната част на денонощието и/или при 
неблагоприятни метеорологични условия в из-
ключителни случаи (тежко заболяване на член 
от екипажа или на пасажер, други спешни и 
неотложни обстоятелства), след като са взети 
всички мерки за безопасност и за защита живота 
и здравето на длъжностните лица от службите 
за граничен контрол.
(4) Службите, извършващи граничен кон-
трол в пристанищата на Република България, 
вземат решение относно необходимостта от 
извършване проверка на борда на кораба или 
от освобождаване от такава на основание 
анализ на получените сведения по чл. 23 и 
оценка на риска. 
(5) Решението по ал. 4 се регистрира в 
Националния център за електронен документо-
оборот на морския транспорт от всяка служба 
за граничен контрол.
(6) Службите, извършващи граничен кон-
трол в пристанищата на Република България, 
извършват проверка на борда на кораба само­
стоятелно или съвместно.
Чл. 5. Разпорежданията на длъжностните 
лица от съответните служби за граничен кон-
трол, издадени в кръга на правомощията им 
и в предвидената от закона форма, свързани 
с безопасността на хората, товарите и кораби-
те, пропускателния режим, противопожарния 
ред, сигурността и охраната в пристанищата, 
са задължителни за всички лица, извършващи 
дейност на територията на пристанището, на 
рейда и на борда на кораба.
Чл. 6. (1) Входният и изходният граничен 
контрол на корабите се заявяват пред органите 
на граничния контрол чрез Националния център 
за електронен документооборот на морския 
транспорт от корабния мениджър, капитана 
на кораба или от корабния агент.
(2) Входният и изходният граничен контрол 
на корабите се заявява: 
1. най-малко 24 часа предварително; 
2. най-късно към момента на напускане на 
предходното пристанище, ако продължител-
ността на пътуването е по-малка от 24 часа;
3. ако пристанището, където ще има прес-
той, не е известно или ако се е променило по 
време на пътуването – в момента, в който е 
налице тази информация.
Чл. 7. (1) Граничният контрол на корабите 
се извършва при следната последователност:
1. кораби, търсещи спешна медицинска 
помощ;
2. кораби, претърпели авария;
3. пътнически кораби;
4. кораби, превозващи бързоразвалящи се 
товари;
5. линейни кораби;
6. други.
(2) В случаите по ал. 1, т. 1 спешната ме-
дицинска помощ предхожда всякакви мерки 
за контрол от страна на органите за граничен 
контрол, които:
1. предоставят предимство при швартоване, 
ако състоянието на болния или състоянието 
на морето не позволява безопасно сваляне на 
външния рейд или подходите на пристанището;
2. изискват единствено морска здравна 
декларация.
Чл. 8. (1) Корабният мениджър, капитанът 
на кораба или корабният агент на кораб уведо-
мяват незабавно службите за граничен контрол 
при настъпили промени в подадените по реда 
на глава трета сведения. 
(2) Уведомяването по ал. 1 се извършва чрез 
Националния център за електронен докумен-
тооборот на морския транспорт. 
Чл. 9. (1) Кораб, преминал изходен граничен 
контрол, не може да остане повече от два часа 
на кейовото място.
(2) След изтичане на срока по ал. 1 се из-
вършва нов граничен контрол.
Чл. 10. При констатиране на физически 
контакти на лицата, намиращи се на борда на 
заминаващи кораби след извършен изходен 
граничен контрол, с брега, с други физиче-
ски лица или с други плавателни средства, с 
изключение на пилотите, пилотските катери, 
буксири, швартови моряци или агента на кора-
ба, се извършва бордови контрол от органите 
на Главна дирекция „Гранична полиция“ и на 
Агенция „Митници“.